**«Бастапқы әскери дайындықты оқыту әдістемесі»**

**пәні бойынша магистратураға түсуге арналған кешенді тестілеудің**

**ТЕСТ СПЕЦИФИКАЦИЯСЫ**

(2024 жылдан бастап қолдану үшін бекітілген)

1. **Мақсаты:** Қазақстан Республикасы жоғары оқу орнынан кейінгі білім беру ұйымдарында оқуды жалғастыра алу қабілетін анықтау
2. **Міндеті:** Келесі мамандықтар үшін үміткердің білім деңгейін анықтау:

|  |  |
| --- | --- |
| **М004**  Шифр | **Бастапқы әскери дайындық педагогтерін даярлау**  білім беру бағдарламалар тобы |

**3. Тест мазмұны:** Тестіге «Бастапқы әскери дайындықты оқыту әдістемесі» пәні бойынша типтік оқу жоспары негізіндегі оқу материалы келесі бөлімдер түрінде енгізілген. Тапсырмалар оқыту тілінде (қазақша) ұсынылған.

|  |  |  |  |
| --- | --- | --- | --- |
| **№** | **Тақырыптың мазмұны** | **Тапсыр**  **малар саны** | **Қиын**  **дық деңгейі** |
| 1 | **Орта оқу орындарында Бастапқы әскери дайындықты жоспарлау**.  БӘД бағдарламасы. Жоспарлаудың мақсаты және міндеттері. БӘД бойынша сабақты ұйымдастыру және өткізуге қажетті жетекші құжаттар. Бастапқы әскери дайындық оқытушысының сабақты ұйымдастыру және өткізу бойынша құрастырылған негізгі құжаттары, олардың формасы және мазмұны. Бастапқы әскери дайындыққа басқа да жалпы білім беру пәндерімен пәнаралық байланысын анықтау. | 2 | А |
| 2 | **Бастапқы әскери дайындық бойынша сабақ өткізу және оқытудың әдіс- тәсілдері**.  Орта оқу орындарында бастапқы әскери дайындық сабағын ұйымдастыру және өткізу.  Бастапқы әскери дайындық сабағын өткізу бойынша оқытудың тәсілдері мен әдістері. Бастапқы әскери дайындық сабағы бойынша оқу материал базасы. | 2 | А |
| 3 | **Бастапқы әскери дайындықта жаңа оқыту технологияларын қолдану**.  Оқытудың қазіргі заманғы технологиялары. Бастапқы әскери дайындықты оқытуда қолданылатын қазіргі заманғы технологиялар. Мектептегі оқытудың техникалық құралдары және инновациалық технологияларды қолдану. | 2 | А |
| 4 | **Сарбаздың әртүрлі ұрыстағы әрекеті тақырыбы бойынша сабақ өткізу әдістемесі**.  Тактикалық дайындық, пәні және мақсаты. Тактикалық-саптық сабақты өткізуді ұйымдастыру мен оқыту әдістемесі бойынша сарбаздың шабуылдағы, қорғаныстағы, барлаудағы және басқада ұрыстық жағдайлар түрлерінде жеке дара дайындығы. | 4 | В |
| 5 | **Бөлімшенің шабуылда, қорғаныста басқа да ұрыс жағдайында тактикалық дайындау әрекетін үйрету әдістемесі**. | 2 | В |
| 6 | **Взводтың шабуылда, қорғаныста басқа да ұрыс жағдайында тактикалық дайындау әрекетін үйрету әдістемесі**. | 2 | В |
| 7 | **Ішкі және сыртқы баллистика мағлұматы бойынша оқыту әдістемесі.**  Атыс негіздері. Ішкі және сыртқы баллистика мағлұматы бойынша оқыту әдістемесі.  Атыс қаруының материалдық бөлігі. Атыс қаруының тактика-техникалық сипаттамасы және құрылысы, жарықшақты қол гранатасы. Күту және сақтау. Атыс қаруларынан ату тәсілдері мен ережелері және жарықшақты қол гранаталарын лақтыру тәсілдері. | 2 | С |
| 8 | **Әскери – инженерлік дайындық, әскери топография, басқару және байланыс бойынша сабақ өткізу әдістемесі.**  **Әскери-инженерлік дайындық бойынша сабақ өткізу** **әдістемесі**  Инженерлік бөгеттердің (ИБ) классификациясы, арналуын оқыту бойынша сабақ өткізу әдістемесі. Мина жарылғыш, жарылмайтын, аралас бөгеттер. Жаяу әскерге және танкіге қарсы миналар. Миналанған алаңға орналастыру тәртібі. Құрлық әскерінің фортификациялық құрылымы. Бүркемелеу.  **Әскери топография бойынша сабақ өткізу әдістемесі**.  Бағдарлану туралы жалпы түсінік. Жергілікті жердегі заттардың белгілеріне қарап көкжиек бағыттарын анықтау әдістемесі. Компас көмегімен жергілікті жердегі заттар, аспан денелері бойынша көкжиек бағыттарын анықтау. Азимут бойынша қозғалыс. Картасыз және карта бойынша жергілікті жерді бағдарлау. Өзінің тұрған жерін карта бойынша анықтау. Топографиялық карта. | 2 | С |
| 9 | **Әскери байланыс бойынша сабақ өткізу әдістемесі**  Әскери бөлімдердің байланысты басқару міндеттері, мәні. Байланыс құралдары. Радио-байланыс құралдарының жалпы сипаттамасы.  Радиобайланысты ұйымдастыру тәсілдері, түрлері. Радиобайланыс құралдарының жалпы сипаттамасы. Радиокедергілерден қорғаныс. Радиостанция жұмысының тәртібі, тактика-техникалық сипаттамасы, арналуы. Оқыту әдістемесі | 2 | С |
| **Тестінің бір нұсқасындағы тапсырмалар саны** | | **20** | |

**4. Тапсырма мазмұнының сипаттамасы:**

Аталған пәнді оқу барысында студенттер мынаны білу керек: «Әскери міндеттілік және әскери қызмет туралы, жастарды бастапқы әскери дайындау туралы ережесін, оқушы жастармен бастапқы әскер дайындығы және әскери патриоттық дайындықты ұйымдастыру және өткізу бойынша Қазақстан Республикасы Ғылым және жоғары білім министрлігінің бұйрықтары» Қазақстан Республикасы Заңдары талаптары; бастапқы әскери дайындығы бойынша оқу процесін жоспарлау принциптері; оқу орындарында және оқу-дала жиындарында жастарды бастапқы әскери дайындығы бағдарламасының барлық бөлімдері бойынша сабақты ұйымдастыру және өткізу әдістерінің белсенді және алғы түрлері; бастапқы әскери дайындығы оқытушысының міндеттері және құқықтары; оқушылардың бастапқы әскери дайындық бағдарламасын меңгеруін бағалауға қойылатын талаптар және оқу орынының бастапқы әскери және дене дайындығы жағдайы; әскери комиссариаттармен, әскери бөлімдермен, соғыс және еңбек ардагерлерімен кездесу түрлері.

**5.Тапсырманың орташа орындалу уақыты.**

Бір тапсырманың орындалу уақыты – 2,5 минут.

Тест орындалуының жалпы уақыты – 50 минут

**6. Тестінің бір нұсқасындағы тапсырмалар саны.**

Тестінің бір нұсқасында – 20 тапсырма.

Қиындық деңгейі бойынша тест тапсырмаларының бөлінуі:

* жеңіл (A) – 6 тапсырма (30%);
* орташа (B) – 8 тапсырма (40%);
* қиын (C) – 6 тапсырма (30%).

**7. Тапсырма формасы:**

Тест тапсырмалары берілген жауаптар нұсқасының ішінен бір немесе бірнеше дұрыс жауапты таңдауды қажет ететін жабық формада ұсынылған.

**8. Тапсырманың орындалуын бағалау:**

Түсуші тест тапсырмаларында берілген жауап ңұсқаларынан дұрыс жауаптың барлығын белгілеп, толық жауап беруі керек. Толық жауапты таңдаған жағдайда түсуші 2 балл жинайды. Жіберілген бір қате үшін 1 балл, екі немесе одан көп қате жауап үшін түсушіге 0 балл беріледі. Түсуші дұрыс емес жауапты таңдаса немесе дұрыс жауапты таңдамаса қате болып есептеледі.

**9. Ұсынылатын әдебиеттер тізімі:**

1. Қазақстан Республикасының «Білім туралы» Заңы.-Астана. 24-қазан 2011ж.
2. Қазақстан Республикасының білім беруді дамытудың 2020 -2025 жылдарға арналған мемлекеттік бағдарламасы.-Астана, 2021 ж.
3. Қазақстан Республикасының Қарулы Күштерінің, басқа да әскерлері мен әскери құралымдарының жалпыәскери жарғылары.-Астана 2016 жылғы 2-ақпандағы ҚР президентінің №187 жарлығы.
4. «Қазақстан Республикасының Әскери Доктринасы» 29-қыркүйек 2017ж. ҚР президентінің №554 жарлығы.
5. «Әскери қызмет және әскери қызметші мәртебесі туралы» №114 Заңы. 15-сәуір 2022ж.
6. «Қазақстан Республикасының қорғанысы мен Қарулы Күштері туралы» №29 заңы. 7-қаңтар 2005 жыл.
7. Қожамжаров Е.Ж., Рамашов Н.Р., Бөдеев М.Т. «Алғашқы әскери және технологиялық дайындық ты оқыту әдістемесі». Оқу-әдістемелік құралы.-Қарағанды, 2015 ж.
8. Рамашов Н.Р., Иманбетов А.Н. Әскери патриоттық тәрбие негіздерін: Оқу-әдістемелік құралы.-Қарағанды 2013 ж.
9. Нысанқұлов І.Б., «Атыс дайындығы». Оқу құралы. - Қарағанды, 2011 ж.
10. Демеуов А.Қ. Тактикалық дайындық / Алматы Эверо баспа. 2020ж.- 13 п.л.
11. Демеуов А.Қ. Техникалық дайындық / Алматы Эверо баспа. 2020ж. - 8 п.л.
12. Демеуов А.Қ. Атыс дайындық / Алматы Эверо баспа. 2020ж. - 3,5 п.л.
13. Демеуов А.Қ. Саптық дайындық / Алматы Эверо баспа. 2021ж. - 10 п.л.
14. Демеуов А.Қ. Әскери өнер тарихы / Алматы Эверо баспа. 2021ж. - 8 п.л.
15. Демеуов А.Қ. Әскери педагогика және психология / Алматы Эверо баспасы. 2021ж. - 12 п.л.
16. Демеуов А.Қ. Запастағы офицер дайындығы / Алматы Эверо баспа. 2022ж. - 11 п.л.
17. Химиялық қарудың жалпы және медицина-тактикалық сипаттамасы, Мұхаметжанов А.М., 2019//aknur-medet.kz.
18. Проведение специальной обработки в войсках, Мухаметжанов А.М., Абдакаликов М.К., 2019//aknur-medet.kz.
19. Огневая подготовка, Мухаметжанов А.М., Маликов Е.Н., 2019//aknur-medet.kz.
20. Военная топография, Мухаметжанов А.М., Шалаев Г.У., 2019 <http://aknur-medet.kz>.
21. Военная безопасность Республики Казахстан: опыт, актуальные проблемы, основные направления обеспечения, Дубовцев Г.Ф., 2018http://aknur-medet.kz